Ανακοίνωση της Επιτροπής σύμφωνα με το άρθρο 4, παράγραφος 1, στοιχείο α) του κανονισμού (ΕΟΚ) αριθ. 2408/92 του Συμβουλίου

Τροποποίηση από το Ηνωμένο Βασίλειο των υποχρεώσεων παροχής δημόσιας υπηρεσίας στις τακτικές αεροπορικές γραμμές μεταξύ Orkney Mainland (Kirkwall) και των νήσων Papa Westray και North Ronaldsay

(2003/C 295/09)

(Κείμενο που παρουσιάζει ενδιαφέρον για τον ΕΟΧ)

1. Το Ηνωμένο Βασίλειο αποφάσισε να τροποποιήσει τις υποχρεώσεις παροχής δημόσιας υπηρεσίας στις τακτικές αεροπορικές γραμμές μεταξύ Orkney Mainland (Kirkwall) και των νήσων Papa Westray και North Ronaldsay, όπως αναφέρεται στην ανακοίνωση που δημοσιεύτηκε στην Επίσημη Εφημερίδα των Ευρωπαϊκών Κοινοτήτων C 394 της 30ής Δεκεμβρίου 1997, όπως τροποποιήθηκε στην Επίσημη Εφημερίδα των Ευρωπαϊκών Κοινοτήτων C 369 της 22ας Δεκεμβρίου 2000 και C 363 της 19ης Δεκεμβρίου 2001, δυνάμει του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου της 23ης Ιουλίου 1992 για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών.

2. Οι τροποποιήμενες υποχρεώσεις παροχής δημόσιας υπηρεσίας έχουν ως έξης:

- Ελάχιστη συχνότητα:

Προς Papa Westray - 3 δρομολόγια μετ' επιστροφής κατά τη διάρκεια της θερινής περιόδου (16 Φεβρουαρίου 2004 έως 26 Οκτωβρίου 2004 και 16 Φεβρουαρίου 2005 έως 26 Οκτωβρίου 2005) και 2 δρομολόγια μετ' επιστροφής κατά τη διάρκεια της χειμερινής περιόδου (27 Οκτωβρίου 2004 έως 15 Φεβρουαρίου 2005) κάθε Δευτέρα και Τετάρτη· 2 δρομολόγια μετ' επιστροφής κάθε Τρίτη, Πέμπτη, Παρασκευή και Σάββατο· και ένα δρομολόγιο μετ' επιστροφής κάθε Κυριακή καθ' όλη τη διάρκεια του έτους.

Προς North Ronaldsay - 3 δρομολόγια μετ' επιστροφής κατά τη διάρκεια της θερινής περιόδου (16 Φεβρουαρίου 2004 έως 26 Οκτωβρίου 2004 και 16 Φεβρουαρίου 2005 έως 26 Οκτωβρίου 2005) και 2 δρομολόγια μετ' επιστροφής κατά τη διάρκεια της χειμερινής περιόδου (27 Οκτωβρίου 2004 έως 15 Φεβρουαρίου 2005) κάθε Δευτέρα, Τετάρτη και Παρασκευή· 2 δρομολόγια μετ' επιστροφής κάθε Τρίτη, Πέμπτη, και Σάββατο καθ' όλη τη διάρκεια του έτους· και 2 δρομολόγια μετ' επιστροφής κατά τη διάρκεια της θερινής περιόδου και ένα δρομολόγιο μετ' επιστροφής κατά τη διάρκεια της χειμερινής περιόδου κάθε Κυριακή.

- Μεταφορική ικανότητα:

Η μεταφορική ικανότητα των χρησιμοποιούμενων αεροσκαφών δεν πρέπει να είναι μικρότερη των 8 θέσεων επιβατών σε κάθε δρομολόγιο.

- Ναύλοι:

Η τιμή του απλού εισιτηρίου ενήλικα δεν πρέπει να υπερβαίνει τις 15 GBP σε κάθε δρομολόγιο.

Ο ανώτατος ναύλος για κάθε δρομολόγιο επιτρέπεται να αυξάνεται άπαξ ετησίως, μετά από προηγούμενη συγκατάθεση του Orkney Islands Council, ανάλογα με το Δείκτη Τιμών λιανικής πώλησης του Ηνωμένου Βασιλείου (για όλα τα είδη) ή οιοδήποτε άλλο δείκτη τον αντικαταστήσει.

Καμμία περαιτέρω αλλαγή δεν δύναται να επέλθει στις τιμές των ναύλων χωρίς την προηγούμενη γραπτή συγκατάθεση του Orkney Islands Council.

Ο νέος ανώτατος ναύλος κάθε δρομολογίου πρέπει να κοινοποιείται στην Υπηρεσία Πολιτικής Αεροπορίας και την Ευρωπαϊκή Επιτροπή, η οποία δύναται να δημοσιεύσει τους νέους ναύλους στην Επίσημη Εφημερίδα της Ευρωπαϊκής Ένωσης.

Σύμφωνα με το Orkney Islands Council's Concessionary Fares Scheme, το οποίο θεσπίθηκε βάσει της Transport Act 1985, υπάρχουν 12 ταξίδια μετ' επιστροφής δωρεάν ανά έτος για τους δικαιούχους στα δρομολόγια μεταξύ Papa Westray/North Ronaldsay και Kirkwall. Οι ναύλοι αυτοί θα χρεώνονται στο Συμβούλιο και θα είναι ανεξάρτητοι της επιδότησης του δρομολογίου.